
	讚讗讬讻讗 诇诪讗谉 讚讗诪专 讗驻讬诇讜 谞驻诇 砖诐 拽讬转讜谉 砖诇 诪讬诐 诇讘住讜祝 专讜讗讬谉 讛讛讬转专 讻讗讬诇讜 讗讬谞讜 讜砖讗专 诪讬诐 专讘讬诐 注诇讬讜 讜诪讘讟诇讬谉 讗讜转讜 讜诇讗 讗诪专 砖讬讬谉 注爪诪讜 砖诇 讛讬转专 谞注砖讛 讗讬住讜专 诇讬讞砖讘 讻讗讬诇讜 讛讜讗 讬讬谉 谞住讱 讜讬爪讟专讱 诪谉 讛诪讬诐 讻讚讬 诇讘讟诇 讻诇 讛讬讬谉 讜诪讬讛讜 讬''诇 讚讛转诐 诪讬讬专讬 讻讙讜谉 砖诇讗 讛讬讛 砖诐 讬讬谉 谞住讱 讻讚讬 诇讬转谉 讟注诐 讘砖诇 讛讬转专 砖讘讘讜专 讜诇讗 谞讗住专 讗诇讗 注''讬 讻诇 砖讛讜讗 讜讻讬讜谉 讚诇讗 讛讜讬 讗诇讗 诪砖讛讜 诇讗 讗诪专讬谞谉 讞转讬讻讛 注爪诪讛 谞注砖转 谞讘诇讛 讻讚驻专讬砖讬转 诇注讬诇 讗注''讙 讚诇讗 讚诪讬 讚诇注讬诇 诇讗 讗诪专讬谞谉 讗诇讗 诇注谞讬谉 砖诇讗 转讗住讜专 讛讗讞专讜转 讗讘诇 讛讬讗 注爪诪讛 谞讗住专讛 讘诪砖讛讜 讜讻讬讜谉 砖谞讗住专讛 讗住讜专讛 诇注讜诇诐 诇诪''讚 (诇拽诪谉 讚祝 拽讞.) 讗驻砖专 诇住讜讞讟讜 讗住讜专 讜诪''诪 讬砖 诇讜诪专 讚讛讛讜讗 讚砖专讬 讘注''讝 讗驻讬诇讜 谞驻诇讜 讛诪讬诐 诇讘住讜祝 讬住讘讜专 讗驻砖专 诇住讜讞讟讜 诪讜转专 讜讛讬讛 诪转讬专 讻诪讜 讻谉 讞转讬讻讛 注爪诪讛 讜诪讚拽讗诪专 讛转诐 谞驻诇 讞诪专讗 讚讛转讬专讗 讘讙讜 诪讬讗 讚讗讬住讜专讗 讘谞''讟 讜讻讬 诇讬讻讗 谞''讟 砖专讬 讗讬谉 专讗讬讛 诇驻讬专讜砖讜 讚讗讬讻讗 诇诪讬诪专 讚讗讬讬专讬 讻讙讜谉 砖谞驻诇 讻诇 讛讛讬转专 讘讘转 讗讞转 砖谞转讘讟诇 诇讗诇转专 讛讗讬住讜专 讗讘诇 讗诐 诇讗 谞驻诇 讘讘转 讗讞转 专讗砖讜谉 专讗砖讜谉 谞注砖讛 讗讬住讜专 讜注讜砖讛 讬讬谉 谞住讱 诇讗住讜专 讛讘讗 讗讞专讬讜 讻讚驻讬专砖' 讘驻专拽 讻讬住讜讬 讛讚诐 (诇注讬诇 驻讝.) 讜诇驻讬 驻讬专讜砖 专讘讬谞讜 讗驻专讬诐 讜讚讗讬 谞讬讞讗 诪讛 砖爪讜讛 讛讻转讜讘 诇讛讙注讬诇 讻诇讬 诪讚讬谉 讚讛砖转讗 讬讜专讛 讙讚讜诇讛 砖讗讬 讗驻砖专 诇讛讙注讬诇 讘转讜讱 讻诇讬 讗讞专 讛讬讻讬 诪砖转专讬讗 讛讗 讗讬谉 讘诪讬诐 住' 诇讘讟诇 讛讗讬住讜专 讜讗讬 砖讬讞讝讜专 讜诪讙注讬诇讛 讘砖谞讬讛 讜讛诇讗 讛诪讬诐 讛专讗砖讜谞讬诐 谞注砖讜 谞讘诇讛 讜讞讜讝专讬谉 讜讗讜住专讬谉 讜讗讬 诇讗 诪砖注专讬谉 讗诇讗 讘讗讬住讜专 注爪诪讜 谞讬讞讗 讚讝讛 讗讬谉 诇讜诪专 讚讻砖讗讬谉 讘转 讬讜诪讗 诪讙注讬诇讬谉 讗讜转讛 讚讛讗 诇讗 讗住专讛 转讜专讛 讗诇讗 拽讚专讛 讘转 讬讜诪讗 讜讗讬谉 专讗讬讛 讙诪讜专讛 诪讻讗谉 讚讗讬讻讗 诇诪讬诪专 讚诇讗 讗诪专讛 转讜专讛 诇讛讙注讬诇 讗诇讗 讻诇讬诐 拽讟谞讬诐 讘转讜讱 讻诇讬 讙讚讜诇 砖讬讛讬讛 讘诪讬诐 砖砖讬诐 讻讚讬 诇讘讟诇 讛讗讬住讜专 讜讻转讘 专讘讬谞讜 讬讛讜讚讛 讚谞专讗讛 诇专''讬 诇讛讞诪讬专 讘讚讘专 讻讬讜谉 讚讗讬谉 专讗讬讛 讘专讜专讛: 讛讜讬 诪讬谉 讜诪讬谞讜 讜讚讘专 讗讞专 讻讜'. 讗讜诪专 专砖讘''诐 讚讻诪讜 砖爪专讬讱 砖讬讛讬讛 讘专讜讟讘 讻讚讬 诇讘讟诇 讛讞转讬讻讛 讚讗讬住讜专 讻讱 爪专讬讱 谞诪讬 砖讬讛讬讛 住' 讘讞转讬讻讛 砖诇 讛讬转专 诇讘讟诇 诪谉 讛专讜讟讘 讻砖讬注讜专 讘' 讛讞转讬讻讜转 讚诪讻讬讜谉 砖谞讘诇注 讛专讜讟讘 讘讞转讬讻转 讛讗讬住讜专 谞注砖讛 谞讘诇讛 讜讻砖谞驻诇讟 讗讞专讬 讻谉 诪诪谞讛 讗讜住专 砖讗专 讛专讜讟讘 诪驻谞讬 砖讛讜讗 诪讬谞讜 讚讛讻讬 讗诪专讬谞谉 讘驻专拽 讻诇 讛讘砖专 (诇拽诪谉 讚祝 拽讞.) 讙讘讬 讻讝讬转 讘砖专 砖谞驻诇 诇转讜讱 讬讜专讛 砖诇 讞诇讘 讗诪专 专讘 讘砖专 讗住讜专 讞诇讘 诪讜转专 讜讗讬 讗诪专转 讗驻砖专 诇住讜讞讟讜 讗住讜专 讗诪讗讬 讞诇讘 诪讜转专 讞诇讘 谞讘诇讛 讛讬讗 驻讬专讜砖 讚讞诇讘 砖谞讘诇注 讘讘砖专 谞注砖讛 谞讘诇讛 讜讻砖谞驻诇讟 转讞''讻 讗讜住专 讻诇 讛讞诇讘 诪驻谞讬 砖讛讜讗 诪讬谞讜: 住诇拽 讗转 诪讬谞讜 讻诪讬 砖讗讬谞讜 讜讗转 砖讗讬谞讜 诪讬谞讜 专讘讛 注诇讬讜 讜诪讘讟诇讜. 讛拽砖讛 专讘讬谞讜 讗驻专讬诐 讚讗诪专 讘驻专拽 讛诇讜拽讞 讘讛诪讛 (讘讻讜专讜转 讻讘.) 讛诇讜拽讞 爪讬专 砖诇 注''讛 诪砖讬拽讜 讘诪讬诐 讜讟讛讜专 讗讬 专讜讘讗 诪讬诐 讟讛专 诇讛讜 讘讛砖拽讛 讜讗讬 专讜讘讗 爪讬专 诇讗讜 讘专 拽讬讘讜诇讬 讟讜诪讗讛 讛讜讗 讜讛谞讱 诪讬注讜讟讗 讚诪讬诐 讘讟诇讬 讘专讜讘讗 讜拽讗诪专 诇讗 砖谞讜 讗诇讗 诇讟讘诇 讘讜 驻讬转讜 讗讘诇 诇拽讚专讛 诪爪讗 诪讬谉 讗转 诪讬谞讜 讜谞讬注讜专 讜讛砖转讗 讛讬讗讱 谞讬注讜专 讗诪讗讬 诇讗 拽讗诪专 住诇拽 讗转 诪讬谞讜 讻诪讬 砖讗讬谞讜 讜砖讗讬谞讜 诪讬谞讜 讚讛讬讬谞讜 讛爪讬专 专讘讛 注诇 诪讬诐 讟诪讗讬诐 讜诪讘讟诇谉 诇注讜诇诐 讛爪讬专 砖讛讜讗 专讜讘 诪讘讟诇 讗讜转诐 诪讬诐 讛讟诪讗讬诐 讜讬''诇 讚诇讗 讚诪讬 讚讛讻讗 讗讬谉 诪讬谞讜 谞讗住专 讗诇讗 诪讻讞 讛讗讬住讜专 砖谞转注专讘 讘讜 讜讗讬 讗驻砖专 诇讛讘讚讬诇讜 讜讘讻诇 诪拽讜诐 砖讬砖谞讜 讛讬转专 讛讜讗 讜诇驻讬讻讱 砖讬讬讱 诇讜诪专 砖诐 住诇拽 讗讘诇 讛转诐 讚诪讬谞讜 注爪诪讜 诪讟诪讗 诪讞诪转 诪讙注 诪讬诐 讟诪讗讬诐 讗讬谉 砖讬讬讱 诇讜诪专 住诇拽: 讜讻讬 转讬诪讗 讗讬谉 讘讙讬讚讬谉 讘谞''讟. 诇驻讬 讝讛 讛讬讛 讬讻讜诇 诇讛拽砖讜转 诪诪转谞讬转讬谉 讚诪讗讬 拽讗诪专 专' 讬讛讜讚讛 讜讛诇讗 诪讘谞讬 讬注拽讘 谞讗住专 讜注讚讬讬谉 讘讛诪讛 讟诪讗讛 诪讜转专转 诇讛谉 讚诪砖诪注 讚诪讟注诐 讝讛 讬砖 诇讞讜诇 讗讬住讜专 讙讬讚 讗讗讬住讜专 讟讜诪讗讛 讻诪讜 砖驻讬专砖 讘住诪讜讱 讘诪住拽谞讗 讜讗诪专 讚讬拽讗 谞诪讬 讚拽转谞讬 讻讜' 讜讻谉 讛讬讛 讬讻讜诇 诇讛拽砖讜转 诇诪讗讬 讚讘注讬 诪注讬拽专讗 诇诪讬诪专 讚讟注诪讗 讚专' 讬讛讜讚讛 诪砖讜诐 讚讗讬住讜专 讞诇 注诇 讗讬住讜专 讘讻诇 诪拽讜诐 讜谞专讗讛 诇讛专讘 专讘讬谞讜 砖诪讜讗诇 讚讬砖 诇讬讬砖讘 讚住''讚 讚专' 讬讛讜讚讛 讚讟注诪讗 讚转''拽 讻专' 砖诪注讜谉 讚讘住诪讜讱 诪砖讜诐 诪讬 砖讙讬讚讜 讗住讜专 讜讘砖专讜 诪讜转专 讬爪讗 讻讜' 讜诇讛讻讬 驻专讬讱 专' 讬讛讜讚讛 讜讛诇讗 讗祝 诇讘谞讬 讬注拽讘 谞讗住专 讜注讚讬讬谉 讘讛诪讛 讟诪讗讛 讘砖专讛 诪讜转专转: 讗讘诇 讘讟诪讗讛 谞讜讛讙. 讛讬讛 讬讻讜诇 诇讛拽砖讜转 讚讗诪专讬谞谉 讘驻专拽 讘讛诪讛 讛诪拽砖讛 (诇注讬诇 讚祝 注讛.) 讛驻讬诇讛 谞驻诇 讞诇讘讜 讻讞诇讘 讞讬讛 讚讞讚砖讬诐 拽讗 讙专诪讬 诇讛 讗诇讗 注讚讬驻讗 诪讬谞讬讛 驻专讬讱 讚讗讬讻讗 诇诪''讚 讛转诐 讚讗住讜专 讚讗讜讬专讗 讙专讬诐 讜讘讛诪讛 讟诪讗讛 讻讗讜讬专讗 讚诪讬讗 讻讬讜谉 讚诇讗 砖讬讬讱 讘讛 讻诇 讘讘讛诪讛 转讗讻诇讜 讜注讜讚 讬砖 诇讜诪专 讚讬诇诪讗 砖讗谞讬 讞诇讘 讚专讞诪谞讗 讗诪专 讻诇 讞诇讘 砖讜专 讗讜 讻砖讘 讗讜 注讝 讜讗讬谉 讝讛 拽专讜讬 砖讜专 讜讻砖讘 讜注讝 讗讘诇 讙讬讚 讗住专 讛讻转讜讘 讻诇 诪拽讜诐 砖讬砖谞讜 注诇 讛讻祝:





专讘讬谞讜 讙专砖讜诐

讜住讘专 专' 讬讛讜讚讛 讗讬住讜专 讞诇 注诇 讗讬住讜专 讻诇讜诪专 讗讬住讜专 (讟讜诪讗讛) [讙讬讚] 讞诇 注诇 讗讬住讜专 (讙讬讚) [讟讜诪讗讛] 讻诇讜诪专 砖诪转讞讬诇讛 谞讗住专 讙讬讚 讛谞砖讛 讜诇讘住讜祝 谞讗住专讛 诇讛诐 讘住讬谞讬 讘讛诪讛 讟诪讗讛 讜讗转讬 讗讬住讜专 讘讛诪讛 讟诪讗讛 讞诇 注诇 讗讬住讜专 讙讬讚. 讚讬拽讗 谞诪讬 讚拽转谞讬 讜讛诇讗 诪讘谞讬 讬注拽讘 谞讗住专 讙讬讚 讛谞砖讛 讻讜' 讻诇讜诪专 讚诪砖讜诐 讞讜诪专讗 讚讗讬住讜专讜 谞讜讛讙 讘讘谞讬 谞讞 讞讬讬诇 讗讗讬住讜专 讟讜诪讗讛:





专砖讘"讗

讛讗 讚讗诪专 专讘讗 讗驻讬诇讜 转讬诪讗 砖诇讗 拽讚诐 讜住诇拽谉 讛讜讬 诪讬谉 讜诪讬谞讜 讜讚讘专 讗讞专. 讻诇讜诪专 讘专讜讟讘 砖讘拽讚专讛 砖讛讜讗 砖讗讬谞讜 诪讬谞讜 讬砖 住' 讘讞转讬讻转 讛谞讘讬诇讛 注爪诪讛, 讜讗诐 诇讗 谞转谞讛 讟注诐 讘讞转讬讻转 讛讛讬转专 转讞诇讛 诇讗 讬爪讟专讱 讘专讜讟讘 讗诇讗 砖砖讬诐 讘讞转讬讻转 讛谞讘讬诇讛 注爪诪讛 讜讛讻诇 诪讜转专, 讗讘诇 讻砖谞转谞讛 讟注诐 讘讻砖讬专讛 谞注砖讬转 讛讻砖讬专讛 讞转讬讻转 谞讘讬诇讛 讜爪专讬讱 砖砖讬诐 讘专讜讟讘 诇讘讟诇 讗转 砖转讬讛谉. 讜讝讛 拽砖讛 诇讻讗讜专讛 诇讚讘专讬 专讘讬谞讜 讗驻专砖讬诐 讝"诇 砖讻转讘 讚诇讗 讗诪专讬谞谉 讞转讬讻讛 注爪诪讛 谞注砖讬转 谞讘讬诇讛 讗诇讗 讘讘砖专 讘讞诇讘, 讜诇讚讬讚讬讛 诪讛 诇讬 谞"讟 诪讛 诇讬 诇讗 谞转谉 讟注诐 注爪诪讛, 砖讛专讬 诇注讜诇诐 讗讬谉 诪砖注专讬谉 讗诇讗 讘砖讬注讜专 讙讜驻讜 砖诇 讗讬住讜专 诇讘讚 讜讗讬谉 爪专讬讱 砖砖讬诐 讗诇讗 诇讘讟诇 讛讗讬住讜专 讛专讗砖讜谉, 讜转讬专抓 专"讬 讝"诇 诇讬讬砖讘 讚讘专讬 专讘讬谞讜 讗驻专讬诐 讝"诇 讚讛讻讗 诪讬讬专讬 讻砖谞转谞讛 讛谞讘讬诇讛 讟注诐 讘讻砖讬专讛 讜谞转诪注讟 谞驻讞 讛谞讘讬诇讛 诪讞诪转 讘诇注 砖讘诇注讛 讻砖讬专讛, 诪砖注专讬谉 讗祝 讘诪讛 砖讘诇注讛 讛讻砖讬专讛 诪谉 讛谞讘讬诇讛 讜诇讗 讘砖讬注讜专 讛谞讘讬诇讛 诪诪砖 砖谞转诪注讟讛, 讜讚讜拽讗 讻砖拽讘诇讛 讛讻砖讬专讛 诪诪谞讛, 讗讘诇 讗诐 诇讗 拽讘诇讛 讛讻砖讬专讛 诪谉 讛谞讘讬诇讛 (讜诇讗 讘砖讬注讜专 讛谞讘讬诇讛 诪诪砖 砖谞转诪注讟讛 讜讚讜拽讗 讻砖拽讘诇讛 讟注诐 讛讻砖讬专讛 诪诪谞讛 讗讘诇 讗诐 诇讗 拽讘诇讛 讛讻砖讬专讛 讟注诐) 讗讬谉 诪砖注专讬谉 讗诇讗 讘砖讬注讜专 讛谞讘讬诇讛 讻诪讜转 砖讛讬讗 注讻砖讬讜 砖谞转诪注讟讛, 诪砖讜诐 讚讗讜转讜 讘诇注 讻讬讜谉 砖讗讬谉 讘讜 讻讚讬 诇讬转谉 讟注诐 讛讜讗 讻讗讬诇讜 讗讬谞讜 讘注讜诇诐 诇讙讘讬 讗讬谞讜 诪讬谞讜, 讜注讜讚 拽诪"诇 讚讗祝 注诇 讙讘 讚讬砖 谞讜转谉 讟注诐 讘讗讜转讜 讘诇注 砖讘诇注讛 讛讞转讬讻讛 砖诇 讛讬转专 讗讬谉 爪专讬讱 住' 讘专讜讟讘 专拽 诇讘讟诇 讛讞转讬讻讛 砖诇 谞讘讬诇讛 砖讘讞转讬讻转 讛讛讬转专 讜诇讗 诇讘讟诇 讞转讬讻转 讛讛讬转专 注爪诪讛.
讗讘诇 专讘讬谞讜 讝"诇 转讬专抓 讘注谞讬谉 讗讞专 讜讝"诇 诪讛 砖讗诪专 专讘讗 住诇拽 讗转 诪讬谞讜 讻诪讬 砖讗讬谞讜, 讛讬讬谞讜 谞诪讬 讗诐 拽讜讚诐 砖谞转谞讛 讟注诐 谞讘讬诇讛 讘讞转讬讻讛 讬砖 诇讘讟诇 讘专讜讟讘 讛谞讘讬诇讛 [讗讘诇 讗讞专 砖谞转谞讛 讟注诐] 讗讬谉 诇讜诪专 住诇拽 讗转 诪讬谞讜 讻诪讬 砖讗讬谞讜 砖讛专讬 谞讘诇注 讘诪讬谞讜, 讜讗"讗 诇讘讟诇 讘专讜讟讘 砖讗讬谞讜 诪讬谞讜 讛讜讗讬诇 讜诪注讜专讘 讘诪讬谞讜 讜诪讬谞讜 讗讬谞讜 讬讻讜诇 诇讘讟诇, 讛诇讻讱 爪专讬讱 砖讬注讜专 专讜讟讘 诇讘讟诇 讻诇 讛讞转讬讻讛, (讚讗诇讜) [讜诇讗讜] 诪砖讜诐 讟注诐 砖讛讞转讬讻讛 注爪诪讛 谞注砖讬转 谞讘讬诇讛 讜讛[讛]讬转专 砖讘讛 讗诇讗 讘砖讘讬诇 讟注诐 讛谞讘讬诇讛 讛讜讗 砖讗讬 讗驻砖专 诇讘讟诇讜 讘诪讬谞讜, 讜讗讬谉 诇讜诪专 住诇拽 讗转 诪讬谞讜 讻诪讬 砖讗讬谞讜 讛讜讗讬诇 讜诪注讜专讘 讘讜, 讗讘诇 讗诐 讛讬讛 讚诐 讗讜 讞诇讘 砖谞驻诇 讘讞转讬讻讛 讛讜讗讬诇 讜讟注诐 讞转讬讻讛 注爪诪讛 讗讬谞讜 讗住讜专 讻讬 讗诐 讟注诐 讚诐 讜讞诇讘 砖讘讛, 讜讙诐 讗讬谞讜 诪讬谞讛 讜讗驻砖专 诇讘讟诇 讟注诐 讛讗讬住讜专 讗诐 讘讞转讬讻讛 注爪诪讛 讛讬讛 讘讛 砖讬注讜专, 讛诇讻讱 讗诐 讘专讗砖讜谞讛 诇讗 讛讬讛 讘讞转讬讻讛 诇讘讟诇 讟注诐 讛讗讬住讜专 讘讗讞专讜谞讛 讬爪讟专驻讜 注诪讛 讛讞转讬讻讜转 讜讬讘讟诇讜 讗转 讛讗讬住讜专, 讜诇讗 讗诪专讬谞谉 讞转讬讻讛 注爪诪讛 谞注砖讬转 谞讘讬诇讛 注"讻.





专讬讟讘"讗

专讘讗 讗诪专 讗驻讬诇讜 转讬诪讗 诇讗 拽讚诐 讜住诇拽讜 讛"诇 诪讬谉 讘诪讬谞讜 讜讻讜' 驻讬' 讚讛讗 谞转谉 讞转讬讻讛 讗讬住讜专 讘拽讚专讛 讜谞讙注讛 讘讞讘专转讛 讚讛转讬专讗 讜诇讗 谞讬注专 讜讻讬住' 注讚 砖谞转谉 讘讛 讟注诐 讜讗住专转' 讛诇讻讱 讻砖讞讝专 讗讞"讻 讜谞讬注专 讜讻讬住讛 爪专讬讱 专讜讟讘 谞讙讚 砖转讬讛谉 讜讗诇讜 诇讗 讛讬讜 讚谞讬谉 讞转讬讻讛 专讗砖讜谞讛 讚讛转讬专讗 砖谞"谞 讛讬讛 讚讬 诇谞讜 讘专讜讟讘 住' 谞讙讚 谞讘讬诇讛 注爪诪讛 讜讻讚驻讬' 专砖"讬 讝"诇. 讛"诇 诪讬谉 讜诪讬谞讜 讜讚讘专 讗讞专 驻讬' 砖讛谞讘诇讛 注诐 讛砖讞讜讟讛 诪讬谉 讘诪讬谞讜 讜讛专讜讟讘 讛专讘讛 砖讘讜 讛讜讬 砖讗"诪 讜讻诇 诪讬谉 讜诪讬谞讜 讜讚讘专 讗讞专 住讬诇拽 讗转 诪讬谞讜 讻诪讬 砖讗讬谞讜 讻诇讜诪专 砖讞讜砖讘讬谉 诪讬谞讜 讻讗诇讜 讛讜讗 诪住讜诇拽 诪谉 讛拽讚讬专讛 诇讗 诪讜住讬祝 讗讬住讜专 讜诇讗 诪讘讟诇 讜砖讗"诪 专讘讛 注诇 讛谞讘诇讛 讜诪讘讟诇 驻诇讬讟转讛 讘住' 讻讻诇 诪讬谉 讘砖讗讬谞讜 诪讬谞讜. 讛讬诇讻讱 讻砖谞驻诇讛 讞转讬讻讛 谞讘讬诇讛 注诇 讛专讘讛 讞转讬讻讜转 砖讛讬讜 讘拽讚讬专讛 注诐 专讜讟讘 砖讬砖 讘讜 住' 讜谞转谞讛 讛谞讘讬诇讛 讟注诐 讘讞转讬讻讛 讛注诇讬讜谞讛 砖谞讙注讛 讘讛 讘注讜讚 砖诇讗 专讘讛 讛专讜讟讘 注诇讬讜 诇驻讬 砖诇讗 谞讬注专 讜讻讬住讛 讛注诇讬讜谞讛 砖谞讙注讛 讘讛 谞讗住专转 讘诪砖讛讜 诇专"讬 讜讻砖讞讝专 讜谞讬注专 讛拽讚讬专讛 诇讘讟诇 讛讗讬住讜专 讘专讜讟讘. 爪专讬讱 专讜讟讘 谞讙讚 砖转讬讛谉 砖讗诐 讗讬谉 砖诐 讗诇讗 讻讚讬 讗讞转 诪讛谉 讗注"驻 砖讛专讜讟讘 诪讘讟诇 驻诇讬讟转 讛谞讘诇讛 讘住' 讛专讬 驻诇讬讟转 讛砖谞讬 谞"谞 讜讗讜住专转 讻诇 讛讞转讬讻讜转 讗驻讬诇讜 讛谉 讗诇祝 诪驻谞讬 砖讛谉 诪讬谞讛 讜讗住讜专 讘诪砖讛讜 讜讗"转 讻讬讜谉 砖讛讞转讬讻讜转 讛讬讜 讘拽讚专讛 拽讜讚诐 砖谞讬注专 讛专讬 谞讗住专讜 讻讜诇谉 讘诪砖讛讜 诪驻诇讬讟转 谞讘讬诇讛 诇专"讬 讜讬讛讬讛 爪专讬讱 专讜讟讘 讻讚讬 讻讜诇谉 讜讬"诇 讚诇专"讬 讗讬谞讜 讗住讜专 讘诪讬谞讜 讘诪砖讛讜 讗诇讗 讘讚讗讬讻讗 讟注诪讬' 讻诇 讚讛讜 讻讚讬谉 讚诐 讛驻专 讜讚诐 讛砖注讬专 讚讬诇讬祝 诪讬谞讛 讜讻诇 讝诪谉 砖诇讗 谞讬注专 诇讗 谞转驻砖讟 讛讟注诐 讻"讗 讘讞转讬讻讜转 砖谞讙注 讘诐 讜讗讬讚讱 讛"诇 讻讬讘砖 讘讬讘砖 诇专"讬 讚讞讚 讘转专讬 讘讟诇. 讜讗祝 注诇 讙讘 讚诇讬转 讛诇讻转讗 讻专讘 诇注谞讬谉 诪讬谉 讘诪讬谞讜 讬诇驻讬谞谉 诪讬谞讛 讗诇讬讘讗 讚专讘讗 讚讛诇讻转' 讻讜讜转讬讛 讚讘注讬' 砖讬讛讗 住' 讘专讜讟讘 讜讘讞转讬讻讜转 谞讙讚 砖转讬讛谉 讜讘讛讻讬 诪砖转专讬 讻讜诇讛 讘专 诪讞转讬讻讛 专讗砖讜谞讛 砖谞讗住专讛 讘谞转讬谞转 讟注诐 讚谞讘讬诇讛 讙讜驻讛 讜讘讻诇 拽讚讬专讛 砖谞讜驻诇转 讘注讬' 住' 谞讙讚 讻讜诇讛 诇讚注转 专"讬 讝"诇. 讜讛讜讬 讬讜讚注 砖讗"讗 讞谞"谞 讗诇讗 讘讚讘专 讛诪转注专讘 诇讞 讘诇讞 讜注"讬 讘讬砖讜诇. 讗讘诇 讘诪诇讬讞讛 讗讜 爪诇讬 讜讻诇 讛谞讬转专 讘拽诇讬驻讛 讗"讗 讻谉 砖讗诇"讻 讛专讬 讻诇 拽诇讬驻讛 讜拽诇讬驻讛 讗讜住专转 讻诇 讛住诪讜讱 诇讛 讜谞讗住专 讛讻诇 讗注"讻 讗讬谉 讚谞讬谉 讻谉 讗诇讗 讘诪讘讜砖诇 砖讛讬讛 专讗讜讬 讛讗讬住讜专 注爪诪讜 诇讛诪砖讬讱 讜诇讛转注专讘 讘讻讜诇讜 诪砖讗"讻 讘爪诇讬 讜诪诇讬讞讛 讜讝讛 讘专讜专 诪驻讬' 专讘讬谞讜 讝"诇. 讜转讜 诇讗 诪讬讚讬.





讛诪讗讬专讬

讛诪砖谞讛 讛砖诪讬谞讬转 讜讛讬讗 诪注谞讬谉 讛讞诇拽 讛专讗砖讜谉 讜谞转讗讞专讛 讘讻讗谉 砖诇讗 讻住讚专 讻诪砖驻讟 讛诪砖谞讬讜转 讘讛专讘讛 诪拽讜诪讜转 讜讗诪专 注诇 讝讛 砖讙讬讚 讛谞砖讛 砖讗诪专谞讜 注诇讬讜 讘诪砖谞讛 专讗砖讜谞讛 砖谞讜讛讙 讘讘讛诪讛 讜讞讬讛 讚讜拽讗 讘讟讛讜专讛 讗讘诇 诇讗 讘讟诪讗讛 谞讜讛讙 讘讟讛讜专讛 讜讗讬谞讜 谞讜讛讙 讘讟诪讗讛 专' 讬讛讜讚讛 讗讜诪专 讗祝 讘讟诪讗讛 讗诪专 专' 讬讛讜讚讛 讜讛诇讗 诪讘谞讬 讬注拽讘 谞讗住专 讙讬讚 讛谞砖讛 讜注讚讬谉 讘讛诪讛 讟诪讗讛 诇讗 谞讗住专 诇讛谉 讗诪专讜 诇讜 讘住讬谞讬 谞讗诪专 讗诇讗 砖谞讻转讘 讘诪拽讜诪讜 讗诪专 讛专"诪 驻讬' 注诇 讚注转 专' 讬讛讜讚讛 诪讬 砖讗讻诇 讻讝讬转 诪讙讬讚 讛谞砖讛 砖诇 讘讛诪讛 讟诪讗讛 讞讬讬讘 诪诇拽讜转 诪砖讜诐 讘讛诪讛 讟诪讗讛 讜诪砖讜诐 讙讬讚 讛谞砖讛 讜讗讬谉 讛诇讻讛 讻专' 讬讛讜讚讛 讜砖讬诐 诇讘讱 注诇 讛注拽专 讛讙讚讜诇 讛讝讛 讛谞讻诇诇 讘诪砖谞讛 讛讝讗转 讜讛讜讗 诪讛 砖讗诪专 诪住讬谞讬 谞讗住专 诇驻讬 砖讗转讛 讛专讗讬转 诇讚注转 砖讻诇 诪讛 砖讗谞讜 诪专讞讬拽讬谉 讛讬讜诐 讗讬谉 讗谞讜 注讜砖讬谉 讗诇讗 讘诪爪讜转 讛拽讘"讛 注诇 讬讚 诪砖讛 诇讗 砖讛拽讘"讛 讗诪专 讝讛 诇谞讘讬讗讬诐 砖诇驻谞讬讜 讻讙讜谉 讙讬讚 讛谞砖讛 讜讗讬谉 讗谞讜 讗讜讻诇讬谉 讗讘专 诪谉 讛讞讬 诪驻谞讬 砖讛拽讘"讛 讗住专 讗讜转讜 诇谞讞 讗诇讗 诇驻讬 砖诪砖讛 诇讘讚讜 注"讛 讗住专 注诇讬谞讜 讗讘专 诪谉 讛讞讬 诪诪讛 砖爪讜讜讛 讘住讬谞讬 砖讬转拽讬讬诐 讗讘专 诪谉 讛讞讬 讗住讜专 讜讻诪讜 讻谉 诪讬诇讛 诪驻谞讬 砖讗讘专讛诐 讗讘讬谞讜 诪诇 注爪诪讜 讜讗谞砖讬 讘讬转讜 讗诇讗 砖讛拽讘"讛 爪讜谞讜 注诇 讬讚讬 诪砖讛 专讘讬谞讜 砖谞诪讜诇 讻诪讜 砖诪诇 讗讘专讛诐 讗讘讬谞讜 注"讛 讛诇讗 转专讗讛 诪讛 砖讗诪专讜 转专讬"讙 诪爪讜转 谞讗诪专讜 诇讜 诇诪砖讛 诪住讬谞讬 讜讻诇 讗诇讜 诪讻诇诇 讛诪爪讜转:



讗诪专 讛诪讗讬专讬 驻讬专砖讜 讘讙诪专讗 讛讟注诐 诪讗讬住讜专 讛讟讜诪讗讛 拽讚诐 诇讗讬住讜专 讙讬讚 砖诪转讞诇讛 谞讜爪专 讛注讜讘专 讜讗讞专 讻讱 讛讙讬讚讬谉 讻诪讜 砖讘讬讗专谞讜 讘专讗砖 讛驻专拽 讜讗诐 讻谉 讗讬谉 讗讬住讜专 讙讬讚 讞诇 注诇 讗讬住讜专 讟讜诪讗讛 讜专' 讬讛讜讚讛 住讜讘专 砖讗讬住讜专 讙讬讚 讞诇 注诇 讛讟诪讗讛 诪驻谞讬 砖讛讙讬讚 讻讜诇诇 讘讗讬住讜专讜 讘谞讬 谞讞 砖讛讙讬讚 谞讗住专 诇讛诐 诪讛 砖讗讬谉 讻谉 讘讟讜诪讗讛 讜诪"诪 讞讻诪讬诐 住讜讘专讬诐 砖讗讬谉 讗讬住讜专 讙讬讚 谞讜讛讙 讘讘谞讬 谞讞 讜讛诇讻讛 讻讞讻诪讬诐 讘砖转讬讛谉 专"诇 砖讗讬谉 讙讬讚 讛谞砖讛 谞讜讛讙 讘讘谞讬 谞讞 讜砖讗讬谉 谞讜讛讙 讘讟诪讗讛 讗祝 诇讬砖专讗诇 讜诪"诪 讗诐 讗讻诇 诪讞诇讘 讛讙讬讚 讛专讬 讛讜讗 讻讗讜讻诇 诪砖讗专 讛讘砖专:



讜讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉 讘讛诪讛 讗讜 讞讬讛 讟讛讜专讛 砖诪转讜 讘诇讗 砖讞讬讟讛 讛专讬 讛谉 谞讘诇讛 讜诪讟诪讗讜转 讘诪讙注 讜讘诪砖讗 讻诪讜 砖讬转讘讗专 讘诪拽讜诪讜 讜讻谉 讘讛诪讛 讜讞讬讛 讛讟诪讗讜转 讗驻讬' 谞砖讞讟讜 砖讗讬谉 砖讞讬讟讛 诪讟讛专转 讗转 讛讟诪讗讛 诪讬讚讬 谞讘诇讛 注讜祝 讟诪讗 讗讬谉 谞讘诇转讜 诪讟诪讗讛 讻诇诇 讗讘诇 注讜祝 讟讛讜专 谞讘诇转讜 诪讟诪讗讛 讘讙讚讬诐 讜诇讗 讘诪讙注 讜讘诪砖讗 讗诇讗 讻砖讛讬讗 讘转讜讱 讘讬转 讛讘诇讬注讛 诪讟诪讗讛 讗祝 讘讙讚讬诐 砖注诇讬讜 讜讘讗讬讝讛 砖讬注讜专 讘讻讝讬转 讗注"驻 砖谞讘诇转 讘讛诪讛 讜讞讬讛 讛讟诪讗讜转 诪讟诪讗讛 讗讬谉 讛讗讜讻诇谉 诇讜拽讛 诪砖讜诐 谞讘诇讛 讗诇讗 诪砖讜诐 讟诪讗 砖讗讬谉 讗讬住讜专 谞讘诇讛 讞诇 注诇 讗讬住讜专 讟讜诪讗讛 讛拽讜讚诐 诇讛:



讻讘专 讬讚注转 砖讗讬谉 讘讙讬讚讬谉 讘谞讜转谉 讟注诐 讜讗诐 讻谉 讛讗讜讻诇 讙讬讚 讛谞砖讛 砖诇 讘讛诪讛 讟诪讗讛 驻讟讜专 诪谉 讛讻诇 讗讬住讜专 讟讜诪讗讛 讗讬谉 讻讗谉 砖讛专讬 诇讗 讗讻诇 讚讘专 砖讛讜讗 讘专 讗讻讬诇讛 讜讗讬住讜专 讙讬讚 讗讬谉 讻讗谉 砖讛专讬 讗讬谞讜 谞讜讛讙 讘讟诪讗讛:



讛砖诇讬诇 讗诐 讗讬住讜专 讙讬讚 谞讜讛讙 讘讜 讗诐 诇讗讜 讻讘专 讘讬讗专谞讜讛 讘诪砖谞讛 专讗砖讜谞讛 讜讘驻专拽 讘讛诪讛 讛诪拽砖讛 讜讻谉 砖诪讜注转 讟诪讗讜转 砖讛谞讝讬专 诪讙诇讞 讘讬讗专谞讜 讘专讗砖 讛驻专拽:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 转"诇 谞讘讬诇讛 讻讜' 讜诇讗 讗转讬 讗讬住讜专 谞讘讬诇讛 讜讞讬讬诇 讗讗讬住讜专 讟诪讗 注讻"诇 讻转讘 诪讛专砖"诇 讜讻谉 讛诇讻讛 讻讜' 讜讗讬谉 诇讛拽砖讜转 讛讗 讚诪住拽讬谞谉 讘驻专拽 讗诇讜 讛谉 讛诇讜拽讬谉 专讬住拽 讟' 谞诪诇讬诐 讜讗' 讞讬 讻讜' 讚讞讬讬讘 讙诐 讻谉 诪砖讜诐 讻讝讬转 谞讘诇讛 讗祝 砖讻讘专 讬砖 注诇讬讜 讗讬住讜专 讟讜诪讗讛 爪"诇 讻讜' 注讻"诇 转讬专讜爪讜 讚讞讜拽 讜讗讬谉 诇讛讗专讬讱 讗讜诇讬 讙诐 谞注诇诐 诪注讬谞讬 讛专讘 讚讘专讬 讛转讜住' 讘讝讛 砖诐 讘驻专拽 讗诇讜 讛谉 讛诇讜拽讬谉 讜讝"诇 讗讘诇 拽砖讛 讛讬讗讱 讬爪讟专祝 讗讜转讜 砖诇诐 诇讻讝讬转 谞讘讬诇讛 讜讛诇讗 讗讬谉 讗讬住讜专 谞讘诇讛 讞诇 注诇讬讜 讻讜' 讜讬砖 诇讜诪专 讚讛讻讗 讻讜' 讜讛讟注诐 诪砖讜诐 讚诪爪讬谞讜 讗讬住讜专 谞讘讬诇讛 讞诇 注诇 讗讬住讜专 讞诇讘 讜讗驻讬' 诇诪讗谉 讚诇讬转 诇讬讛 讗讬住讜专 讞诇 注诇 讗讬住讜专 讗诪专讬' 讚诪爪讟专祝 诪讛"讟 注讻"诇 讜讻讛"讙 讻转讘讜 讘驻专拽 拽讚砖讬 诪讝讘讞 讜讘驻专拽 讚' 讗讞讬谉 注"砖:





诪讛专"诐

讘讗"讚 讜诪"诪 讬"诇 讚讛讛讜讗 讚砖专讬 讘注"讝 讻讜' 讜讛讬讛 诪转讬专 讻诪讜 讻谉 讛讞转讬讻讛 注爪诪讛. 专"诇 讚讛讛讜讗 诪"讚 住"诇 谞诪讬 讙讘讬 讞转讬讻转 谞讘诇讛 讚讛讻讗 讚讜拽讗 讻砖谞转谞讛 讟注诐 讗讜住专转 砖讗专 讛讞转讬讻讜转 讗讘诇 讻砖诇讗 谞转谞讛 讟注诐 讗祝 注诇 讙讘 讚诪讬谉 讘诪讬谞讜 讘诪砖讛讜 讻讚讛讜讛 讗诪专讬谞谉 住诇拽 讗转 诪讬谞讜 讻诪讬 砖讗讬谞讜 讜讻讜' 诇讗 诪讘注讬讗 砖讗讬谞讛 讗讜住专转 砖讗专 讛讞转讬讻讜转 讗诇讗 讗驻讬诇讜 讛讞转讬讻讛 砖诇 讛讬转专 讛专讗砖讜谞讛 砖拽讘诇讛 拽爪转 讟注诐 诪砖讛讜 诪谉 讛谞讘讬诇讛 讞讝专讛 诇讛讬讜转 诪讜转专转 诪砖讜诐 讚讗驻砖专 诇住讜讞讟讜 诪讜转专 住"诇:


讘讗"讚 讜诇驻讬专讜砖讜 讜讚讗讬 谞讬讞讗 讜讻讜' 讻谉 爪"诇 讜专"诇 诇驻讬专讜砖讜 砖诇 专讘讬谞讜 讗驻专讬诐:





讞讻诪转 砖诇诪讛

专砖"讬 讘讚"讛 转诇诪讜讚 诇讜诪专 讻讜' 讜讞讬讬诇 讗讗讬住讜专 讟诪讗. 谞"讘 讜讻谉 讛诇讻讛 讻讚讗讬转讗 讘专讬砖 讟讛专讜转 讚谞讘诇转 注讜祝 讟诪讗 讗讬谞讛 诪讟诪讗讛 讜讗讬谉 诇讛拽砖讜转 讗"讻 讛讗 讚诪住拽讬谞谉 讘驻' 讗诇讜 讛谉 讛诇讜拽讬谉 专讬住拽 讟' 谞诪诇讬诐 讜讗' 讞讬 讻讜' 讚讞讬讬讘 讙"讻 诪砖讜诐 讻讝讬转 讚谞讘诇讛 讗祝 砖讻讘专 讬砖 注诇讬讛诐 讗讬住讜专 讟讜诪讗讛 爪"诇 砖讗谞讬 讛转诐 讚讻转讬讘 拽专讗 讜谞驻砖 讻讬 转讙注 讘讻诇 讟诪讗 讗讜 讘谞讘诇转 讞讬讛 讟诪讗讛 讗讜 讘谞讘诇讛 讘讛诪讛 讟诪讗讛 讗讜 讘谞讘诇转 砖专抓 讟诪讗 讗诇诪讗 砖讛转讜专讛 拽专讗讛 诇砖专爪讬诐 谞讘诇讛 讜讻谉 诇讘讛诪讛 讟诪讗讛 讗讘诇 诇讗 诪爪讬谞讜 砖注讜祝 讟诪讗 谞拽专讗 谞讘诇讛 讜讚讜"拽:


转讜住' 讘讚"讛 讘砖拽讚诐 讜住讬诇拽 讻讜' 讘驻专拽 讻住讜讬 讛讚诐 讜诇驻讬 驻讬' 专' 讗驻专讬诐 讜讚讗讬 谞讬讞讗 讻讜' 讻爪"诇:


[讚祝 拽讻 注"讘 转讜住' 讚"讛 诇专"诇. 谞诪讞拽 诇专"诇 讜爪"诇 诇专' 讬讜讞谞谉 讗讬谞讜. 讜谞"讘 谞"诇] :





专砖"砖

转讚"讛 讛讜讬. 讚讻诪讜 砖爪专讬讱 讻讜' 诇讘讟诇 讛讞转讬讻讜转 讚讗讬住讜专 讻"爪 谞诪讬 砖讬讛讗 住' 讘讞转讬讻讜转 砖诇 讛讬转专 讻讜'. 讻爪"诇:



专砖"讬 讚"讛 讛"讙 讬讻讜诇 转讛讗 讻讜'. 讜注讬讬谉 诪讛专砖"讗 讜注讬讬谉 诪砖"讻 讘诪注讬诇讛 (讟讝 讘住"讚):





讛讙讛讜转 讬注讘"抓

讙诪' 注诇 讗诇讜 讟讜诪讗讜转 讛谞讝讬专 诪讙诇讞 讻爪"诇:


专砖状讬 讚"讛 讗驻讬壮 转讬诪讗 讜讻讜壮 诇讗 诪讬转住专讬 讻爪"诇:


转讜住壮 讚"讛 讜讻讬 转讬诪讗 讜讻讜壮 讚诪讗讬 拽讗诪专 专"讬 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 (讘注"讗) 讘砖拽讚诐 讜讻讜' 讬住讘讜专 讗驻砖专 诇住讜讞讟讜 诪讜转专. 拽"诇 讛讗 诪专讗 讚讛讗讬 砖诪注转讗 讘注"讝 讛讜讗 专"讬 讚住讘专 讘诪驻讜专砖 讚讗驻砖专 诇住讜讞讟讜 讗住讜专:





讚讜专 专讘讬注讬

注状讘 诪砖谞讛 谞讜讛讙 讘讟讛讜专讛 讜讗讬谞讜 谞讜讛讙 讘讟诪讗讛. 讛诇砖讜谉 讚讗讬谞讜 谞讜讛讙 诪砖诪注 讚诇讬转 讘讬壮 砖讜诐 讗讬住讜专 讙讬讚 讻诇诇 讚诇讗 谞讗诪专 讗讬住讜专 讙讬讚 注诇 讟诪讗讛, 讜讛谞讛 讗诐 讛诪砖谞讛 讻专状砖, 讚讚专砖 诪讬 砖讙讬讚讜 讗住讜专 讜讘砖专讜 诪讜转专 谞讬讞讗, 讗讘诇 讗讬 讛转谞讗 讚诪砖谞转讬谞讜 诪讟注诐 讗讬谉 讗讞注状讗 住讜讘专, 讚讗讬谞讜 谞讜讛讙 讘讟诪讗讛 讜讘讗砖专 讘讗诪转 诪住讬拽 讻谉 讘讙诪壮 讗讝 诇讻讗讜专壮 讬砖 诇专讗讜转, 讜讛讗 讚讜拽讗 诇注谞讬谉 诪诇拽讜转 讗诪专讬谞谉 讚讗讬谞讜 讞诇 讗注状讗, 讗讘诇 诇讗讬住讜专讗 讞诇, 讜讻讚讗诪专讬谞谉 讘讬讘诪讜转 讚祝 诇状讘 注状讘 讚诇拽讘专讜 讘讬谉 专砖注讬诐 讙诪讜专讬诐 讗讞注状讗, 讜讗讬讱 拽讗诪专 讻讗谉 讚讗讬谞讜 谞讜讛讙 讚诪砖诪注 讚诇讗 砖讬讬讱 讻诇诇 讗讬住讜专 讙讬讚 讘讟诪讗讛, 讜诇讗 注讜讚 讗诇讗 讚拽砖讛 讬讜转专 诇驻讬 诪讛 讚讗诪专讬谞谉 砖诐 讘讬讘诪讜转 讚讘拽讟谉 砖谞转讙讚诇 讘砖讘转 讗转讗 讗讬住讜专 讟讜诪讗讛 讜讝专讜转 讜砖讘转 讘讛讚讚讬, 讻诪讜 讻谉 谞讗诪专 讚拽讟谉 砖谞转讙讚诇 讛谞讬 讘讛诪讜转 讟诪讗讜转 讚讗讬讻讗 讘注诇诪讗 注转讛 谞讗住专讜 注诇讬讜 讛讬讜诐 讜讙诐 讗讬住讜专 讙讬讚 砖诇讛诐 注诪讛诐 讚讛讗 诇讙讘讬讛 讘讛讚讬 讛讚讚讬 拽讗转讜, 讜砖讜讘 讛讜讛 诪讜住讬祝 讜诪讬讙讜 讚讞诇 讗讬住讜专 砖诇 讙讬讚 讟诪讗讛 讗拽讟谞讬诐 砖谞转讙讚诇讜 讛讬讜诐 讞诇 讗讻讜诇讗 注诇诪讗, 讜讻谉 诪讬讚 讘砖注转 诪状转 讬砖 诇讜诪专 讻谉 讚讛讗 讘住讬谞讬 讻诇 讗讬住讜专讬 转讜专讛 讘讛讗 讛讚讚讬 谞讗诪专讜, 讜讗讝 诇讗 讛讬壮 讟讜诪讗讛 拽讚讬诐 讜讛讬壮 讗住讜专 讗讛讗讬 讚讜专 讙诐 讙讬讚 砖诇 讟诪讗讛, 讜诇诪讛 诇讗 讬讛讬壮 讻谉 诇注讜诇诐. - 讻谉 讬砖 诇讛拽砖讜转 诇讻讗讜专壮 - 讗讘诇 讚注 讚讻诇 讛谞讬 讗讬住讜专讬诐 讗砖专 讘讟讘注 讛注谞讬谉 诇注讜诇诐 讘讗讬诐 讘讝讛 讗讞状讝, 讻诪讜 讙讬讚 讗讟诪讗讛 讚诇注讜诇诐 讟讜诪讗讛 拽讚讬诐 拽讜讚诐 砖谞转拽砖专讜 讗讘专讬讜 讘讙讬讚讬谉, 讗讜 谞讜状讟 讗讙讬讚 讚诇注讜诇诐 讙讬讚 拽讚讬诐 讗讜 讘讘状讞 讗讞诇讘, 讚诇注讜诇诐 讞诇讘 拽讚讬诐 讜讗状讗 讘注谞讬谉 讗讞专, 讗砖专 诪讛状讟 讗谞讜 讗讜诪专讬诐 讚讛转讜专讛 注爪诪讛 诇讗 讗诪专讛 讗讬住讜专 讙讬讚 讗讟诪讗讛, 讜诇讗 谞讜状讟 讗讙讬讚, 讜诇讗 讘讘状讞 讗讞诇讘, 诪驻谞讬 砖讛转讜专讛 诇讗 讬讗住专 讚讘专 讜讬讞讝讜专 讜讬讗住讜专 讗讜转讜 注状讬 砖讬谞讜讬 砖讬转讛讜讜讛 讗讞状讻, 砖讜讘 讗讬谉 讻讗谉 讛讗讬 讗讬住讜专 砖谞讬 诇砖讜诐 讚讘专 讙诐 诇拽讘专讜 讘讬谉 专砖注讬诐 讙诪讜专讬诐 诇讗, 讚讛专讬 讛讗讬 诇讗讜 诇讗 拽讗讬 讻诇诇 注诇 讗讜转讜 讞诇拽 砖谞讗住专 诪拽讜讚诐 诪爪讚 讟讘注 讛注谞讬谉, 讜诪诪讬诇讗 诇讗 砖讬讬讱 诇讜诪专 讘拽讟谉 砖谞转讙讚诇, 讜讻谉 讘砖注转 诪状转 讚讗转讜 讘讛讚讬 讛讚讚讬, 讻讬讜谉 讚讗谞谉 讛讙讜祝 讛诇讗讜 讚谞讬谉, 讗讬 谞讗诪专 讗讬住讜专 讙讬讚 讛讟诪讗讛, 讻讬讜谉 讚讘讟讘注 讛注谞讬谉 诇注讜诇诐 讟讜诪讗讛 拽讚讬诐, 讜诇讗 讗住专讛 转讜专讛 讙讬讚 砖谞讗住专 转诪讬讚 拽讜讚诐 砖谞注砖讛 讙讬讚, 讜砖讗谞讬 讛谞讬 讗讬住讜专讬诐 砖讚讘专讜 讘讛诐 讘讬讘诪讜转, 讻诪讜 讗讞讜转 讗砖讛 讜讗砖转 讗讞讬讜, 讗讜 砖讘转 讟讜诪讗讛 讜讝专讜转, 讚讗讬谉 讘讛诐 拽讚讬诪讛 讘讟讘注 讛注谞讬谉, 讻讬 诇驻注诪讬诐 讛讗讬 拽讚讬诐 讜驻注诪讬诐 讛讗讬 拽讚讬诐 讜专拽 讻砖讗讬专注 砖砖谞讬讛诐 讘讗讬诐 讬讞讚 讘讝讛 讗讞状讝, 讗谞谉 讗诪专讬谞谉 讚讗讬谉 讗讞注状讗 诇诇拽讜转 讗讜 诇讛讘讬讗 拽专讘谉 注诇 砖谞讬讛诐, 讘讝讛 砖讬讬讱 诇讜诪专 讗讘诇 诇讗讬住讜专讗 讘注诇诪讗 砖驻讬专 讞诇 讜诪诪讬诇讗 讘拽讟谉 砖谞转讙讚诇 讞诇 谞诪讬 诇诇拽讜转 讻讬讜谉 讚讘诪拽专讛 讘讗讬诐 讘讛讚讬 讛讚讚讬, 诪砖讗状讻 讘讗讬住讜专讬诐 砖讘讟讘注 讛注谞讬谉 讘讗讬诐 讘讝讛 讗讞状讝 讚诇讗 讗住专讛 讛转讜专讛 诪注讬拽专讗 讛砖谞讬 注诇 讛专讗砖讜谉 砖拽讚讬诐 诇讜 讘讟讘注, 讜讝讛 讘专讜专 讗诪转 讜爪讚拽 讜诇驻谞讬谞讜 谞讚讘专 注讜讚 诪讝讛 讘住状讚.


讜诪讛状讟 讘讛谞讬 讗讬住讜专讬诐 砖讘讟讘注诐 讘讗讬诐 讘讛讚讚讬 讻诪讜 诇讗讜 讚砖专爪讬诐 讚讗诪专讜 讝状诇 讚诇讜拽讛 讞诪砖 讜砖砖 讜砖讘注 讘诪讻讜转 讚祝 讟状讝, 讗讬谉 诇讛拽砖讜转 诇诪讛 诇讜拽讛 诪砖讜诐 讻诇 讛谞讬 讜诇讗 谞讗诪专 讚诇讗讬住讜专讗 讘注诇诪讗 谞讗诪专讜, 讜诇讗 诇诇拽讜转 转专转讬 讜砖砖 讜砖讘注, 讜谞驻拽讗 诪讬谞讛 诇拽讘专讜 讘讬谉 专砖注讬诐 讙诪讜专讬诐, 讗讜 讘讞讜诇讛 砖讬讘状住, 诇讛讗讻讬诇 讗讜转讜 讛拽诇 讛拽诇, 讚讝讛 诇讬转讗 讚讻诇 砖讗住专讛 讛转讜专讛 诪诪讬诇讗 诇讜拽讛 诪砖讜诐 讚注讘专 讗诪讬诪专讗 讚专讞诪谞讗, 讜诇讗 砖讬讬讱 诇讞诇拽 讘讬谉 诪诇拽讜转 诇讗讬住讜专讗 讘注诇诪讗 专拽 讘讛讝讚诪谉 讘诪拽专讛, 砖谞讬 讗讬住讜专讬诐 讻谞状诇 讜讚讜状拽 讛讬讟讘.


注状砖 讗专状讬 讜讛诇讗 诪讘谞讬 讬注拽讘 谞讗住专 讜注讚讬讬谉 讘讛诪讛 讟诪讗讛 诪讜转专转 诇讛诐 注讬讬谉 讘转状讞 讜讘专讗砖 讬讜住祝 讚诪讜讻专讞 诪讙诪壮 讚诪讟注诐 讞诪讜专 拽讗转讬谞讜 注诇讬壮, 讗讘诇 讗讬谉 诇讜诪专 讻讬讜谉 讚诪讘谞讬 讬注拽讘 谞讗住专 讙诐 讘讟诪讗讛 转讜 诇讗 转砖转专讬, 讝讛 讗讬谞讜 讚讻讬讜谉 讚讘诪状转 谞转讞讚砖讛 讛讛诇讻讛 讚讘讛诪讛 讟诪讗讛 谞讗住专讛 讙诐 讚讗讬谉 讗讞注状讗, 诪诪讬诇讗 讚诇讗 讞讬讬诇 讙讬讚 讗讟诪讗讛, 讗诇讗 讚诇驻状讝 拽砖讛 讟讜讘讗 讛驻讬讛状诪 诇专诪讘状诐 讚诪驻专砖, 讚诇注讜诇诐 讙诐 诇专讘谞谉 谞讗住专 讙讛状谞 诇讘谞讬 讬注拽讘, 讗诇讗 讚驻诇讬讙讜 讗专状讬 讘讗诪专诐 砖讗讬谉 讗谞讜 诪拽讬讬诪讬谉 讛诪爪讜转 砖谞爪讟讜讜 拽讜讚诐 诪状转 诇讗讘讜转讬谞讜, 讗诇讗 诪驻谞讬 砖谞转讞讚砖讜 讘住讬谞讬, 讻诪讜 讗讘诪讛状讞 讜诪讬诇讛 讜讻谉 讙讛状谞, 讜讬砖 诇转诪讜讛 住讻状住 诪讛 讛砖讬讘讜 专讘谞谉 诇专状讬 讚砖驻讬专 诪爪讬 诪讜讚讛 诇讛讜 讘讻诇诇 讝讛, 讗讘诇 诪状诪 讻诇 砖谞爪讟讜讜 拽讜讚诐 讛讚讬讘讜专 讞诪讜专 诪拽专讬 讜讻诪讜 砖诪讘讜讗专 讘讬讘诪讜转 讚祝 讛壮 注状讘 讚诇讗 诪爪讬谞谉 诇诪讬诇祝 注砖讛 讚讜讞讛 诇讗 转注砖讛 诪诪讬诇讛 讜转诪讬讚 砖讻谉 讬砖谞讜 拽讜讚诐 讛讚讬讘讜专 讛专讬 讚讞诪讜专 诪拽专讬 诪讛 砖讬砖谞讜 拽讜讚诐 讛讚讬讘讜专. 讗诇讗 讚砖诐 讘讬讘诪讜转 专讗讬转讬 讘讛讙讛讜转 讛讙讗讜谉 专状爪 讞讬讜转 讝状诇 砖讛拽砖讛 讜讛讗 讙诐 讬讘讜诐 谞讛讙 拽讜讚诐 讛讚讬讘讜专 讘讬讛讜讚讛, 讜讛讘讬讗 砖诐 讚讘专讬 讛专讬讟讘状讗 砖讻转讘 讚讗注状讙 讚讬讛讜讚讛 讜讗讘讜转 谞讜讛讙讬谉 讘讬讘讜诐, 诇讗讜 诪转讜专转 讞讬讜讘 讗诇讗 讻诪讜 砖拽讬讬诐 讗讘专讛诐 讗讘讬谞讜 讻诇 讛转讜专讛 讜讻转讘 讛讙讗讜谉 讝状诇 讚讘讝讛 谞讬讞讛 讚讛专诪讘状诐 驻状讟 讛状讗 诪讛诇讻壮 诪诇讻讬诐 讚诪讜谞讛 讜讛讜诇讱 讛诪爪讜转 砖诇 讗专状讛 讜谞讞 讜讗讘讜转, 讛砖诪讬讟 讬讘讜诐, 讜驻诇讗 注诇 讛讙讗讜谉 讝状诇 讚讛注讘讬专 注讬谞讬讜 讚讛专诪讘状诐 砖诐 讛讝讻讬专 诪注砖专 讘讬爪讞拽, 讜转驻诇讜转 砖转拽谞讜 讛讗讘讜转, 讜讛诇讗 讗诇讜 讙状讻 诪爪讚 注爪诪诐 注砖讗讜诐 讜诇讗 注状讬 爪讬讜讜讬 讛砖诐, 讜诇讗 注讜讚 讗诇讗 讚讙讛状谞 讻转讘 讛专诪讘状诐 讝状诇 砖诐, 讚讬注拽讘 讞讚砖讜, 讜诇讗 讻诪讜 诪讬诇讛 砖谞爪讟讜讜讛 注诇讬讛 讗讘专讛诐 讗讘讬谞讜, 注讬讬状砖 讘讻状诪 砖讻转讘 讙状讻 讚诪诇砖讜谉 讛专诪讘状诐 诪讜讻讞 讻谉, 讜讗状讻 拽砖讛 诇诪讛 讛砖诪讬讟 讬讘讜诐, 讗诇讗 讚诇注谞讬谞讜 注讻状驻 谞讬讞讗 讚诇专讘谞谉 讚专状讬 诇讗 诪拽专讬 讙讛状谞 讞诪讜专 讻诪讜 诪讬诇讛 讜转诪讬讚, 讚讛谞讬 爪讬讜讜讬诐 讛讜讜 诪砖讗状讻 讙讛状谞 讚讗讬谞讜 讗诇讗 诪谞讛讙 讬注拽讘 讜讘谞讬讜, 讗诇讗 讚诪诇砖讜谉 讛驻讬讛状诪 诪砖诪注 讚诪砖讜讛 讙讛状谞 诇诪讬诇讛 讜讗讘诪讛状讞 讜讚讜状拽.


讜讚注 讚讚注转 讛专诪讘状诐 讝状诇 讛谞状诇, 讛讜讗 谞讙讚 讛砖状住 讘讛专讘讛 诪拽讜诪讜转 讗壮) 诇拽诪谉 讘讙诪壮 诪讘讬讗 讘专讬讬转讗 讚讗诪专讜 诇讜 诇专状讬 讜讻讬 谞讗诪专 注状讻 诇讗 讬讗讻诇讜 讘谞讬 讬注拽讘, 讛诇讗 诇讗 谞讗诪专 讗诇讗 讘谞讬 讬砖专讗诇, 讜诇讗 谞拽专讗 讘状讬 注讚 住讬谞讬, 讜诇讚注转 讛专诪讘状诐 转拽砖讜 诇讚谞驻砖诐, 讛诇讗 讙诐 讛诪讛 诪讜讚讬诐 讚谞讗住专 注讜讚 诇讘谞讬 讬注拽讘 讗诇讗 砖讘住讬谞讬 谞转拽讬讬诐 讛讗讬住讜专 诪讞讚砖, 讘壮) 诇注讬诇 爪状讗 注状讗 讚专砖 专讬讘状讞, 讟讘讜讞 讟讘讞 讜讛讻谉, 讜讛讻谉 讟讜诇 讙讛状谞 讘驻谞讬讛诐 讻诪状讚 讙讛状谞 谞讗住专 诇讘状谞, 讛专讬 诪驻讜专砖 讗讜诪专 讚诇讗讬讚讱 诪状讚 讚讛讬讬谞讜 专讘谞谉 讚专状讬, 讙讛状谞 诇讗 谞讗住专 讻诇诇 诇讘谞讬 讬注拽讘, 讙壮) 讘住谞讛讚专讬谉 讚祝 谞状讟 注状讗 讗诪专 专讬讘状讞 讚讻诇 诪爪讜讛 砖谞讗诪专讜 诇讘状谞 讜诇讗 谞砖谞讬转 讘住讬谞讬 诇讬砖专讗诇 谞讗诪专讜 讜诇讗 诇讘状谞, 讜讗谞讜 讗讬谉 诇谞讜 讗诇讗 讙讛状谞 讜讗诇讬讘讗 讚专状讬, 讜诇讚注转 讛专诪讘状诐 讛诇讗 讙诐 诇专讘谞谉 谞讗诪专讛 诇讘状谞 讚讛讬讬谞讜 讘谞讬 讬注拽讘 讜诇讗 谞砖谞讬转 讜诪诪讬诇讗 诇讬砖专讗诇 谞讗诪专讜, 讗诇讗 讚诇驻注状讚 讛讬壮 诇讬壮 诇专诪讘状诐 讝状诇 讛讻专讞 讙讚讜诇 诇砖讬讟转讬壮 诪拽专讗 讙讜驻讗 讚讛谞讛 讘讛讗讬 拽专讗 讚诇讗 讬讗讻诇讜 讘状讬 讗转 讙讛状谞 诪住讬讬诐 讘诪诇讜转 状注讚 讛讬讜诐 讛讝讛状 讜讗讬讱 讗驻砖专 诇讜诪专 讚讛讗讬 诇讗 讬讗讻诇讜 讚专讱 爪讬讜讜讬 谞讗诪专 讜讘住讬谞讬 讚讛讗讬 状注讚 讛讬讜诐 讛讝讛状 注状讻 诪讜专讛 讚诇讗 讬讗讻诇讜 讚专讱 住讬驻讜专 拽讗诪专 讚讘谞讬 讬砖专讗诇 讗讬谞诐 讗讜讻诇讬诐 讗转 讙讛状谞 注讚 讛讬讜诐 讛讝讛, 讗诇讗 讚讻诇 砖诇讗 讗讻诇讜 讛诐 诪诪讬诇讗 讗住讬专讗 讙诐 诇谉 讘住讬谞讬, 诪砖讜诐 诪讬 讗讬讻讗 诪讬讚讬 讚讬爪讗谞讜 诪拽讚讜砖讛 讞诪讜专讛 诇拽讚讜砖讛 拽诇讛, 讜注状讻 谞爪讟讜讜讬谞讜 注诇 讙讛状谞 讘住讬谞讬, 讜驻诇讗 讘注讬谞讬 砖讻诇 讞讘诇 讛诪驻专砖讬诐 专讗砖讜谞讬诐 讜讗讞专讜谞讬诐 讛注讘讬专讜 注讬谞讬讛诐 诪诪拽专讗 诪诇讗 讛诇讝讛, 砖讛讜讗 诪住讬讬注 诇讚注转 讛专诪讘状诐 讝状诇, 讜诪讛状讟 讛讬壮 住讜讘专 讛专诪讘状诐 讚讙诐 诇讘谞讬 讬注拽讘 诇讗讜 讘转讜专转 爪讬讜讜讬 谞讗住专 诇讛诐 专拽 砖讛转讜专讛 住驻专讛 诇谞讜 砖讬注拽讘 讜讘谞讬讜 谞讛讙讜 讘讜 讗讬住讜专 砖诇讗 诇讗讻诇讜, 讜讗谞讜 诪住转诪讗 谞爪讟讜讜讬谞讜 讘住讬谞讬 注诇 讙讛状谞 诪讟注诐 诪讬 讗讬讻讗 诪讬讚讬, 讜谞专诪讝 讘转讜专讛 诪砖讜诐 讚讻转讬讘 讘谞讬 讬砖专讗诇, 讜注讬讬谉 注讜讚 诇拽诪谉 讘讚祝 砖讗讞状讝 讜讚讜状拽.


讙诪专壮 讜住讘专 专状讬 讗讞注状讗, 讜讛转谞讬壮 专状讬 讗讜诪专 讬讻讜诇 转讛讬壮 谞讘诇转 注讜祝 讟诪讗 诪讟诪讗 讘讙讚讬诐 讘讘讬转 讛讘诇讬注讛, 转状诇 谞讜状讟 诇讗 讬讗讻诇 诇讟诪讗讛 讘讛 诪讬 砖讗讬住讜专讜 诪砖讜诐 讘诇 转讗讻诇 谞讘诇讛 讬爪讗 讝讜 砖讗讬谉 讗讬住讜专讜 诪砖讜诐 讘诇 转讗讻诇 谞讘诇讛 讗诇讗 诪砖讜诐 讘诇 转讗讻诇 讟诪讗讛.


注讬讬谉 讘诪讛专砖状诇 讜诪讛专砖状讗 讘专砖状讬 讚状讛 转状诇 讜讻驻讬 讛诪讘讜讗专 讘诪住壮 诪注讬诇讛 讚祝 讟状讜 驻诇讬讙讜 专讘 讜诇讜讬 讗讬 讗讬住讜专 谞讘诇讛 讞诇 讗讗讬住讜专 讟诪讗讛, 讜讛专诪讘状诐 讘驻状讚 诪诪状讗 讛讬状讝 驻住拽 讻专讘 讚谞讘诇讜转 讛讟诪讗讬诐 注诐 讛讟讛讜专讬诐 诇讗 诪爪讟专驻讬谉 讜讻谉 驻住拽 讘专讬砖 讛驻专拽 讚诪讬谞讬诐 讛讟诪讗讬诐 砖讗讬谉 砖讞讬讟讛 诪讜注诇转 讘讛谉, 讗讬谞讜 诇讜拽讛 诪砖讜诐 谞讜状讟 讗诇讗 诪砖讜诐 讗讜讻诇 讘砖专 讟诪讗讛, 讜注状讻 诪砖讜诐 讚谞讜状讟 诇讗 讻讜诇诇 讜诇讗 诪讜住讬祝 讛讜讛 讻讚讬 砖讬讞讜诇 注诇 讗讬住讜专 讟诪讗讛, 讗诇讗 讚讛专诪讘状诐 住讜转专 讗状注 讘讝讛 讚讘驻状讘 讘住讜驻讜, 讛讘讬讗 诪讬诪专讗 讚专状讝 讘专讬住拽 谞诪诇讜转 讜讛讘讬讗 讗讞转 砖诇诪讛 注讚 砖谞注砖讛 讻讝讬转 诇讜拽讛 砖砖, 讞诪砖 诪砖讜诐 谞诪诇讛 讜讗讞转 诪砖讜诐 讻讝讬转 诪谞讘诇转 讛讟诪讗讬诐, 讜讛状讛 讛谞讬讞 住转讬专讛 讝讜 讘爪状注, 讜讛讻状诪 讻转讘 讘讻讜讜谞转 讛专诪讘状诐 讚诇讗讜 讚讘砖专 砖专爪讬诐 拽讗诪专, 讜诇讗 诇讗讜 讚谞讘诇讛 讜讛诇讞状诪 转诪讛 注诇讬讜 诪讗讞专 讚讻讘专 讞讬讬讘 注诇 讻诇 砖诪讜转 讛诪驻讜专砖讬诐 讘转讜专讛, 讗讬讛 讛讗讬 诇讗讜 诪讬讜讞讚 注诇 讘砖专 砖专爪讬诐. 讜诇驻注状讚 谞专讗讛 诇拽讬讬诐 讚讘专讬 讛讻状诪 讝状诇 讚讘诇讗状讛 讬砖 诇转诪讜讛 讚讗驻讬诇讜 谞讬诪讗 讚讗讬住讜专 讞诇 注诇 讗讬住讜专 诇讗讜 讚谞讘诇讛 讙诐 讘砖专爪讬诐 讛诪讗讜住讬诐 讻诪讜 谞诪诇讛 诪谞状诇 讚讛讗 讗诪专讬谞谉 讘注状讝 讚祝 住状讞 注状讘, 讚诇讗讜 讚砖专爪讬诐 讞讬讚讜砖 讛讜讗 诪砖讜诐 讚讘讚讬诇讬 讗讬谞砖讬 诪谞讬壮 诪讞诪转 诪讬讗讜住 讜讗讬讱 谞讞讬讬讘 注讜讚 诪砖讜诐 诇讗讜 讚谞讘诇讛 讚诇讗 讻转讬讘 讘讛讜讗 讘驻讬专讜砖, 讘驻专讟 讘诇讗讜 讚谞讘诇讛 讚诇讗 讻转讬讘 讘讬壮 诇讙专 讗砖专 讘砖注专讱 转转谞谞讜 讛专讬 讚讘注讬谞谉 专讗讜讬壮 诇讙专 讜讛谞讬 砖专爪讬诐 讛诇讗 讗讬谞诐 专讗讜讬谉 诇讙专 诪拽专讬, 诪爪讚 讚讘讚讬诇讬 讗讬谞砖讬 诪讬谞讬讬讛讜, 讜注讬讬谉 讘专诪讘状诐 砖诐 讛诇讻壮 讻状讗 讜讝状诇 讝讛 砖讗诪专谞讜 讘驻专拽 讝讛 砖讗讜讻诇 讻讝讬转 讻砖讗讻诇 讻讝讬转 诪讘专讬讛 讙讚讜诇讛 讜讻讜壮, 讗讘诇 讛讗讜讻诇 讘专讬壮 讟诪讗讛 讘驻状注 讛专讬 讝讛 诇讜拽讛 讗驻讬诇讜 讛讬转讛 驻讞讜转讛 诪谉 讛讞专讚诇 讜讻讜壮, 讜讗驻讬诇讜 住专讞讛 讛讘专讬讛 讜谞砖转谞讬转 爪讜专转讛, 讛讜讗讬诇 讜讗讻诇讛 讻讜诇讛 诇讜拽讛 注讻状诇, 讜讻转讘 讛状讛 讚诪讛 砖讻转讘 讜讗驻讬诇讜 住专讞讛 讛讘专讬壮 讜讻讜壮 讛讜讗 讘砖诇讗 住专讞讛 讜讛讘讗讬砖讛 注讚 砖诇讗 转讛讬壮 专讗讜讬壮 诇讗讚诐, 讗讘诇 讗诐 住专讞讛 讻状讻 讻讘专 讘讬讗专 专讘讬谞讜 讘驻讬状讚 讚讻诇 砖讗讻诇 讗讜讻诇 讛讗住讜专 讗讞专 砖讛住专讬讞 讜讛讘讗讬砖 砖讘讟诇 诪诪讗讻诇 讗讚诐 讛状讝 驻讟讜专, 讜讻谉 讛讜讗 讚讛诇讻讛 讻专状砖 讚讗诪专 谞讘诇讛 砖讗讬谞讜 专讗讜讬壮 诇讙专 讗讬谞讜 拽专讜讬 谞讘诇讛 讻诪讜 砖讬转讘讗专 砖诐 注讻状诇. 讜讗谞讬 转诪讛 注诇 讚讘专讬讜 讝状诇, 讚诪讛 专讗讬壮 诪谞讘诇讛, 讗讚专讘讛 诪砖诐 专讗讬壮 诇讛讬驻讱 讚讛专讬 讘砖拽爪讬诐 讛诪讗讜住讬诐 讙诐 专状砖 诪讜讚讛 讚谞讟诇驻状讙 讗住讜专 讻诪讘讜讗专 砖诐 讘讙诪专壮 注状讝 讛谞状诇, 讜讻谉 讬砖 诇讛讜讻讬讞 诪驻住拽 讛诪讞讘专 讘讬讜状讚 住讜祝 住讬壮 拽状讚 砖讻壮 讚讚讘专讬诐 讛诪讗讜住讬诐 讻谞诪诇讬诐 讜讝讘讜讘讬诐 讜讬转讜砖讬诐 砖讻诇 讗讚诐 讘讜讚诇 诪讛诐 诇诪讬讗讜住谉 讗驻讬诇讜 谞转注专讘讜 讘转讘砖讬诇 讜谞讬诪讞讜 讙讜驻谉 诇转讜讻谉 讗诐 讛讛讬转专 专讘讛 注诇讬讜 诪讜转专, 讜讛讜讗 诪专砖讘状讗 砖讻转讘 讚讘讛谞讬 讗讬谉 诇讱 讘讜 讗诇讗 讞讬讚讜砖谉 诇讗住专谉 讘注讬谉 诪讙讝讛状讻 讗讘诇 诇讗 诇讗住讜专 转注专讜讘转谉, 讜讗状讻 讛状讛 诇讞讜诪专讗 谞诪讬, 讚讻诇 砖讛讜讗 讘注讬谉 讗驻讬诇讜 谞住专讞 讗住讜专, 讚讗讬谉 诇诇诪讜讚 诪谞讘诇讛 讚讘注讬谞谉 专讗讜讬壮 诇讙专, 讻讬讜谉 讚讛专讬 讘诇讗状讛 讗讬谞诐 专讗讜讬讬谉 诇讗讚诐 讜诪状诪 讛转讜专讛 讗住专转谉, 讜讻讘专 讞讜诇拽 讛驻专状讞 讘住讬壮 拽状讙 注诇 讛讗讬 讛状讛 讜讻转讘 讚讘讛谞讬 砖拽爪讬诐 讗驻讬诇讜 谞住专讞讜 诇讜拽讬谉 注诇讬讛谉, 讜讻驻砖讟讜转 讚讘专讬 讛专诪讘状诐 讝状诇. 讜诇驻状讝 拽砖讛 讟讜讘讗 诇讗讜 讚谞讘诇讛 讘讛谞讬 谞诪诇讬诐 砖讗讬谞诐 专讗讜讬讬谉 诇讗讚诐 讘诇讗状讛 诇讬转讗, 讚讛讗 讘谞讘诇讛 讘注讬谞谉 专讗讜讬壮 诇讙专, 讜讛谞讬 讗讬谞诐 专讗讜讬讬谉 诇讙专, 讜讗诇 转砖讬讘谞讜 讚讛讗讬 讗讬谞讜 专讗讜讬壮 诇讙专, 讚讜拽讗 讘谞住专讞讛 讗讞状讻 拽讗讬, 讜诇讗 诇诪注讟 砖拽爪讬诐 讛谞讬诪讗住讬诐 讘讟讘注诐 讚讝讛 诇讬转讗 讚讛讗 砖诐 讘注状讝 拽讗诪专 讚诇专状诪 讗转讗 拽专讗 诇诪注讟 住专讜讞讛 诪注讬拽专讗, 讜诇专状砖 住专讜讞 诪注讬拽专讗 诇讗 爪专讬讱 拽专讗, 讜讗状讻 诇讻状注 拽砖讛 谞诪注讟 诪讛讗讬 拽专讗 讗讬住讜专 谞讘诇讛 诪砖拽爪讬诐 讛诪讗讜住讬诐 砖讗讬谞诐 专讗讜讬谉 诇讙专, 讗诇讗 讜讚讗讬 诇诪状讚 讗讗讞注状讗 诇讗 爪专讬讱 诇诪注讟, 讜诇诪状讚 讗讞注状讗 讘讗诪转 谞诪注讟 讛谉 住专讜讞 讜讛谉 砖拽爪讬诐 讛诪讗讜住讬诐 讚砖谞讬讛诐 讗讬谞诐 专讗讜讬讬谉 诇讙专. 讜诪讜讻专讞讬诐 讗谞讜 诇讜诪专 讚讗讬讻讗 诇讗讜 诪讬讜讞讚 诇讘砖专 砖专爪讬诐, 讜诇驻注状讚 谞专讗讛 诇讘讗专 讝讗转 注驻状讬 诪讛 砖讻转讘讜 讛转讜住壮 诪讻讜转 讟状讝 注状讘 讚状讛 专讬住拽 讟壮 谞诪诇讬诐. 讚诪砖状讛 讘注讬谞谉 讗讞讚 讞讬 讚讛讬讬谞讜 砖诇诐 讜诇讗 住讙讬 讘讻讝讬转, 诪砖讜诐 讚讗讬讻讗 讻诪讛 诇讗讜讜讬谉 讚诇讗 讻转讬讘 讘讛讜 讗讻讬诇讛, 讻诪讜 讜讗诇 转砖拽爪讜 讗转 谞驻砖讜转讬讻诐 讘讻诇 讛砖专抓 讜讻讜壮, 讜注诇 讗诇讜 诇讗 诇拽讬 注讚 砖讗讜讻诇 砖专抓 砖诇诐, 讜讗状讻 讬状诇 讘讛谞讬 讚讻转讬讘 诇讗 讬讗讻诇, 讛讜讗 诇讗讜 诪讜住讬祝 注诇 讻讝讬转 讘砖专 讛砖专爪讬诐 讗祝 讚诇讬讻讗 砖专抓 砖诇诐 讜讻诇 讚讗讬讻讗 转专转讬 砖诇诐 讜讙诐 讻讝讬转 诇讜拽讛 诪砖讜诐 砖专抓, 讜诪砖讜诐 讘砖专 诪谉 讛砖专抓, 讜诪讬讜砖讘 砖驻讬专 讚注转 讛专诪讘状诐 讝状诇 讜讻驻讬专讜砖 讛讻状诪 讝状诇 讜讚讜状拽.

